open-index/open-wikipedia-markdown huggingface dataset:
רובי סוהו

**דורי אליזבת פראנג**' (באנגלית: **Dori Elizabeth Prange**; נולדה ב-9 בינואר 1991) הידועה יותר בשם הבמה שלה, **רובי סוהו** היא מתאבקת אמריקאית, המופיעה בארגון ההיאבקות All Elite Wrestling (AEW). היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה **רובי ריוט**.

פראנג' מוכרת בנוסף בשל תקופותיה בארגוני ההיאבקות Shimmer Women Athletes, Shine Wrestling, Ohio Valley Wrestling (OVW), IWA Mid-South, World Wonder Ring Stardom ואחרים, שבהם הופיעה תחת שם הבמה **היידי לאבלייס**.

## אליפויות והישגים

* **הישגים בארגון ההיאבקות Absolute Intense Wrestling - AIW**
** אליפות הנשים של AIW (פעם אחת)

* **הישגים בארגון ההיאבקות All American Wrestling - AAW**
** אליפות המורשת של AAW (פעם אחת)

* **הישגים בארגון ההיאבקות All Elite Wrestling - AEW**
** קרב קזינו באטל רויאל נשים (2021)

* **הישגים בארגון ההיאבקות Alpha-1 Wrestling**
** אליפות A1 Alpha Male (פעם אחת)

* **הישגים בארגון ההיאבקות Channel Islands World Wrestling**
** אליפות העולם במשקל כבד (פעם אחת)

* **הישגים בארגון ההיאבקות Chikara**
** גביע האריות XI (פעם אחת)

* **הישגים בארגון ההיאבקות Ohio Valley Wrestling - OVW**
** אליפות הנשים של OVW (פעם אחת)

* **הישגים במגזין ההיאבקות Pro Wrestling Illustrated - PWI**
** PWI דירג אותה במקום ה-20 מתוך 50 המתאבקות הטובות ביותר לשנת 2016

* **הישגים במגזין הספורט [[ספורטס אילוסטרייטד|Sports Illustrated]]**
** דורגה במקום ה-12 מתוך 30 המתאבקות הטובות ביותר של השנה (2018)

* **הישגים בארגון ההיאבקות Revolution Championship Wrestling - RCW**
** אליפות במשקל כבד של RCW (פעם אחת)

* **הישגים בארגון ההיאבקות Shimmer Women Athletes**
** אליפות הזוגות של Shimmer (פעם אחת)  - עם איווי

## קישורים חיצוניים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות ה-NXT
קטגוריה:מתאבקות ה-AEW
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
Electric Chapel

"**Electric Chapel**" הוא שיר שהוקלט על ידי הזמרת-יוצרת האמריקאית ליידי גאגא, מתוך אלבומה השני, Born This Way. השיר יצא לאור ב-23 במאי 2011, על ידי חברות התקליטים סטרימליין, אינטרסקופ רקורדס וקון לייב.

השיר הגיע אל המקום ה-22 במצעד שירי הדאנס/אלקטרוני.

## רקע וכתיבה
השיר נכתב והופק על ידי ליידי גאגא ודי ג'יי ווייט שאדו. בשיר יש שימוש בכלי מקלדת, תופי בס, כלי מיתר כמו גיטרה ושימוש במכונת תופים. סגנון השיר הוא רוק אלקטרוני המשלב בתוכו גלאם מטאל. מבקרי המוזיקה הפנו כלפי השיר שבחים, תוך שהושווה לשיריה של מדונה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.6 מיליון השמעות.

## הצלחה והופעה
אף על פי שלא יצא כסינגל, הצליח השיר לצבור ביוטיוב מיליוני צפיות, תוך שנכון לאפריל 2020, האודיו הרשמי של השיר צבר למעלה מ-6.8 מיליון צפיות. בסמוך לצאתו, הצליח להיכנס למצעד השירים הבינלאומיים שבקוריאה הדרומית, תוך שהתברג שם במקום ה-144.

גם במצעדי הבילבורד זכה השיר להצלחה נאה, כאשר דורג במקום ה-22 במצעד שירי הדאנס/אלקטרוני.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים על כלי נגינה
פרדריק פורטר וינטון

**פרדריק פורטר וינטון** (באנגלית: **Frederic Porter Vinton**; 29 בינואר 1846 – 19 במאי 1911) היה צייר פורטרטים אמריקאי.

## ביוגרפיה
הוא נולד בבנגור, מיין. וגדל בשיקגו ועבר מאוחר יותר לבוסטון בשנת 1861 במשך עשרים שנה עבד כמנהל חשבונות, ובמהלכן הוא למד אמנות אצל ויליאם רימר במכון לואל. זמן קצר לאחר שלמד במכון הוא כתב ביקורת אמנותית עבור עיתון בבוסטון.

הוא פתח סטודיו לדיוקנאות בבוסטון בשנת 1878. לאחר שהסטודיו שלו הפך לריווחי, הוא נסע לאירופה למשך שמונה-עשר חודשים, בהן ביקר בהולנד, צרפת וגרמניה. אחרי חזרתו הוא התחתן עם אנני פירס ב־27 ביוני 1883. כמה ציוריו המפורסמים ביותר הם דיוקנאות של אשתו הצעירה.

התערוכה הראשונה שלו הייתה בשנת 1880, שהציגה דיוקן עצמי. הוא תרם יצירה לתערוכה בכל שנה עד שנת 1883, בה התסיסה הפוליטית באקדמיה לאומנויות, אליה השתייכה התערוכה, אילצה אותו להתפטר לשנה. בשנת 1884 הגיש את הציור "רחוב בטולדו", הראשון מנופיו שהוגשו לתערוכות, כי כל מה שהציג לפני כן היה דיוקן מסוג כלשהו. בשנת 1891 הוא נבחר כחבר מן המניין באקדמיה הלאומית לעיצוב, ניו יורק.

## ציורים
ממוזער|351x351 פיקסלים|פרדריק פורטר ויטון, כובסות בנהר.
פרדריק התמחה בפורטרטים, אם כי צייר כמה נופים, כמו "רחוב בטולדו" ו"נוף נהר באביב ". ציוריו תוארו כאימפרסיוניסטים. עבודתו הושפעה מאוד גם ממסעותיו באירופה, והכשרותו אצל אמנים חשובים רבים באותה תקופה. גישתו הייתה קשורה לאסכולת בוסטון לציור.

## המסעות האירופיים
פרדריק בילה חלק ניכר מזמנו בנסיעות ליבשת אירופה, אלה השפיעו על עבודתו והבדיל אותה מהיצירה האמריקאית באותה התקופה. בשנת 1875 הוא נסע לפריס ולמד אצל לאון בונה במשך עונה. בשנת 1876 הוא בילה שנה במינכן בה העביר את זמנו בלימוד תורתם של פרנק דובנק ובאקדמיה המלכותית במינכן. מאוחר יותר הוא חזר לפריז למשך שנתיים, כשהוא מביא את הסתייגותו משיטת האימפרסיוניזם הגרמנית, שכללה אמנים כמו מקס ליברמן. כשהיה בצרפת, הצטרף לאקדמיה ז'וליאן ולמד אצל ז'אן-פול לורן. בשנת 1882 נסע לספרד עם רוברט פרדריק בלום ויליאם מריט צ'ייס. שלושת האמנים בילו זמן במדריד ובטולדו, ופרדריק למד לצייר דיוקנאות על ידי חקר עבודתו של ולסקז.

## מוות
וינטון נפטר בביתו בבוסטון ב־20 במאי 1911.

לאחר מותו, הגברת פרדריק פורטר וינטון הציגה כמה מציוריו לתערוכות שונות.

## קישורים חיצוניים

* 

## הערות שוליים

קטגוריה:אמריקאים ילידי מיין
קטגוריה:ציירים אמריקאים
קטגוריה:ציירים אימפרסיוניסטים אמריקאים
קטגוריה:אמריקאים שנולדו ב-1846
קטגוריה:אמריקאים שנפטרו ב-1911
PTV 250, PTV 400

דגמי **PTV 400 / PTV 250** הם מכוניות מיקרו בסגנון קבריולה מתוצרת יצרנית מכוניות המיקרו הספרדית **Automóviles Utilitarios S. A** אשר יוצרו בין השנים 1956–1961 בספרד.

כאשר הוחל בשנת 1957 בשיווק דגם סיאט 600 שהתבסס על פיאט 600 בספרד, מכירות דגמי "PTV 250, PTV 400" צנחו. היצרן שינה את שם החברה ל-**AUSA Center SA**.

## ממאפייני דגמי "PTV 250" ו-"PTV 400"

* יוצרו 1,100 יחידות.
* שלדה דגם "PTV 250": מסגרת שלד פשוטה מעל מסגרת צינורית מפלדה.
* שלדה דגם "PTV 400": מתכת מונוקוקית על מסגרת צינורית מפלדה.
* 2 מושבים.
* מנוע אחורי.
* מנוע בנזין.
* סוג הנעה: הנעה אחורי.
* היגוי: בורג סלילי רכוב מרכזי.
* מצבר - 12 וולט, דינמו - 130 אמפר.
* קיבולת מכל דלק - 18 ליטר.
* מתלה קדמי: עצמאי עם בולמי זעזועים הידראוליים ומוט הפיתול האחורי של Panhard.
* מצמד: רב-דיסק באמבט שמן.
* בלמים: בלמי תוף הידראוליים בכל ארבעת הגלגלים.
* מלבד לשיווק המקומי בספרד, דגמי "PTV 400 / PTV 250" יוצאו לפורטוגל
* בנוסף לדגם "PTV 250" קבריולה 2 נוסעים, יוצרו טנדרים.
* דגמים מתחרים: גוגומוביל, איזטה. 

### תצורות

* 2 דלתות.
* ללא דלתות.

## תמונות

קובץ:PTV 250.jpg | דגם "PTV 250"
קובץ: PTV 250 lateral.jpg| דגם "PTV 250"
קובץ:1959 PTV 250 (7001084387).jpg | דגם "PTV 250", שנת 1959
קובץ:PTV 250 1959.JPG | דגם "PTV 250", שנת 1959 (משמאל), גוגומוביל סדאן (מימין)
קובץ:PTV microcar 1950s.JPG | דגם "PTV 400"


## ראו גם
* מכונית מיקרו

## קישורים חיצוניים

* 

## הערות שוליים

קטגוריה:מכוניות מיקרו
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1956
קטגוריה:מכוניות ספרדיות
קטגוריה:מכוניות מנוע אחורי
הנסיך ולדימיר (צוללת)

**K-549 הנסיך ולדימיר** (ברוסית: **АПЛ Князь Владимир**) היא צוללת טילים בליסטיים גרעינית מדגם בּוּרֵיי והיא הראשונה מיחידת בּוּרֵיי-A (פרויקט 955A) שנכנסה לשירות חיל הים הרוסי. הצוללת נקראת על שם הנסיך ולדימיר הגדול.

## היסטוריה
פרויקט 955A פותח על ידי לשכת העיצוב רובין והמעצב הראשי היה סרגיי קובאלב. הצוללת תוכננה להיכנס לשירות בשנת 2010 אך הבנייה עוכבה עד יולי 2012 בשל סכסוך בעניין העלויות הנדרשות, בין משרד ההגנה הרוסי לבין תאגיד המספנות המאוחד.

**הנסיך ולדימיר** היא היחידה הראשונה של מפרויקט 955A והיא עברה כמה שינויים לעומת היחידות הקודמות של פרויקט 955. שינויים אלה כללו שינויים מבניים גדולים, חתימה אקוסטית מופחתת וציוד תקשורת מודרני יותר. למרות שדווח שבתחילה היו ארבעה צינורות שיגור נוספים (20 בסך הכל), ה-955A כולל 16 צינורות טילים זהים לפרויקט 955. הצוללת חמושה בטיל הבליסטי החדיש ביותר שמיועד לצוללת הרוסית, ה-RSM-56 בולאווה. הנסיך ולדימיר וצוללות אחיות מיועדות להחליף בסופו של דבר את הצוללות מהתקופה הסובייטית מדגמי דלתא וטייפון בשירות צי הצוללות של הצי הרוסי.

בניית הנסיך ולדימיר החלה ב-17 בנובמבר 2017 כאשר השלב הראשון של ניסויים במפעל בסוף נובמבר 2018. הצוללת חזרה למפעלי סבמאש בתחילת 2019 והייתה אמורה להתחיל שלב שני של ניסויים במפעל בסוף יוני 2019. ב-22 באוקטובר 2019 הצהיר אלכסנדר מויסייב, מפקד הצי הצפוני, שהנסיך ולדימיר צפויה להשלים את ניסויי הים שלה בסוף השנה. לדברי מויסייב, השלמת ניסויי הים אמורה להיות מלווה בשיגור טיל בולאווה. ב-29 באוקטובר ערכה הצוללת שיגור מוצלח של בולאבה ממיקומה בים הלבן.

על פי מקורות מהתעשייה הביטחונית שדיברו אל סוכנות הידיעות טאס, השלמת **הנסיך ולדימיר** עוכבה עד לרבעון הראשון של 2020 בשל מספר ליקויים שהתגלו. הדו"ח הבא של קומסומולסקאיה פרבדה, שציטט את אלכסיי רחמנוב, נשיא תאגיד המספנות המרוחד, קבע את תקופת הכנסתה לשירות "בסוף ינואר" 2020. בפועל, הצוללת הועברה לשירות הצי ב-29 במאי 2020.

## קישורים חיצוניים

## הערות שוליים

קטגוריה:צוללות גרעיניות רוסיות
קטגוריה:צוללות טילים בליסטיים
Follow (שיר)

**Follow** (בעברית: **לעקוב**) הוא סינגל שהוקלט על ידי הזמרת-יוצרת הקולומביאנית קרול ג'י, ביחד עם הזמר אנואל AA. השיר יצא לאור ב-1 באפריל 2020, על ידי חברת התקליטים יוניברסל מיוזיק לטין, כסינגל שלא מתוך אלבום.

השיר הגיע אל המקום התשיעי במצעד השירים שבספרד.

## רקע וכתיבה
השיר נכתב על ידי קרול ג'י, אנואל AA ואווי און דה דראמס והופק על ידי אווי און דה דראמס גם כן. באתר האינטרנט Cuatro סקרו את השיר, תוך שציינו כי "השיר מספר בתוכו את סיפור האהבה שקרה בין קרול ג'י לאנואל AA ומתאר את הרגע הראשון שלהם יחד עד לרגע הוצאת השיר".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות.

## וידאו קליפ
הווידאו קליפ הרשמי של השיר פורסם ב-2 באפריל 2020, בשידור חי והועלה לערוץ היוטיוב של קרול ג'י. לאורכו של הקליפ, ניתן לראות את השניים כשהם מבלים ביחד, תוך שמוצגים קטעים שונים של השניים. לאורכו של הקליפ, ניתן לראותם נזכרים בדברים שעשו יחד.

נכון לספטמבר 2021, מונה הצפיות של הקליפ עומד על למעלה מ-150 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קרול ג'י
קטגוריה:שירים בספרדית
קטגוריה:שירים שנכתבו על ידי קרול ג'י
קטגוריה:סינגלים בהוצאת יוניברסל מיוזיק לטין אנטרטיינמנט
אמיר ובן

**אמיר ובן** הוא צמד זמרים-יוצרים, מפיקים מוזיקליים, פזמונאים ומלחינים ישראלים. חברי הצמד הם אמיר שדה ובן מאור.

## היסטוריה
שדה ומאור החלו את דרכם כצמד לאחר פירוק ההרכב המוזיקלי פרנקלין, בו היו חברים שדה, מאור והזמר אביחי נפתלי. יחד הוציאו את האלבום "דבר איתי חופש".

בשנת 2016 הוציאו את הסינגל הראשון שלהם כצמד, "זמן", כסינגל הראשון מתוך אלבום הבכורה שלהם. בהמשך השנה, הוציאו סינגלים נוספים שהיוו חלק מאלבומם, ביניהם "בר ביפו", "הדבר היחיד" בשיתוף הראפר איזי ו"חיבוק" בשיתוף הזמרת אביגיל קובארי. באותה השנה, הפיקו עבור הראפר אורטגה את אלבומו, "פרק ב'". בשנת 2017 יצא אלבום הבכורה שלהם, "האלבום של אמיר ובן", תחת חסותה של חברת פליי רקורדס.

בשנת 2018 לקחו חלק בהפקת המיקסטייפ של הראפר אורטגה, "4:48". בשנת 2019 הוציאו את אלבומם השני, "זה מה יש", שכלל, בין היתר, את הסינגל "לופ", שזכה להצלחה רבה ואף נכנס למקום העשירי במצעד הרשמי של גלגלצ. באותה השנה, הפיקו עבור יסמין מועלם את השיר "ככה עדיף לי" מתוך אלבומה "אריה".

בשנת 2020 פרסמו בערוץ היוטיוב שלהם סרטון יחד עם חברם להרכב "פרנקלין" אביחי נפתלי, בו הם מבצעים את שירם "דבר איתי חופש" במהלך סגר בעקבות התפרצות נגיף הקורונה בישראל. באותה השנה, הוציאו את השיר "תל אביב זה אני ואת", בו אירחו את ג'יין בורדו. השיר הגיע למקום הרביעי במצעד הרשמי של גלגלצ, ואף למקום ה-33 במצעד הפזמונים העברי השנתי של גלגלצ ו-ynet.

ב-16 בנובמבר 2020 הוציאו הצמד את השיר "מחר מחר", וב-16 בפברואר 2021 את הסינגל "תקופות". ב-26 במאי 2021 הוציאו את הסינגל "ספסלים", בו אירחו את רוני דלומי. ב-31 במאי 2021 הוציאו את האלבום "גנגסטרים על אמת", בו שיתפו פעולה עם זמרים כמו עדי אולמנסקי, רוני דלומי, האחיות כרקוקלי וג'יין בורדו.

במרץ 2024 יצא אמיר שדה לקריירת סולו כשבן מאור מעורב באלבום הסולו שלו העתידי שלו כמעבד ומפיק מוזיקלי. שדה הוציא את הסינגל "מבטא". ב-22 במאי הוציא שדה את השיר "יום טוב", הסינגל השני מתוך אלבום הבכורה שלו. באוגוסט 2024 הוציא אמיר שדה את הסינגל "נס" יחד עם הזמר דוד בן ארזה כשבן מאור מעורב בעיבוד השיר. בנובמבר הוציא את הסינגל "אברהם". ב-3 בדצמבר הוציא שדה את אלבום הבכורה שלו, "אמיר שדה".

## דיסקוגרפיה
* 2017: האלבום של אמיר ובן
* 2019: זה מה יש
* 2021: גנגסטרים על אמת

## פרסים ומועמדויות

## קישורים חיצוניים

* 

## הערות שוליים

קטגוריה:צמדי היפ הופ ישראלים
קטגוריה:להקות פופ ישראליות
נתנאלה חג'ג'

**נתנאלה (נתי) חג'ג**' (נולדה ב-7 באוגוסט 1976) היא כדורגלנית עבר ישראלית, אשר שיחקה בליגת הנשים הבכירה מאז הקמתה ב-1998 ועד שנת 2010, ומאמנת כדורגל במחלקת הנוער של קבוצת הנשים מכבי צור שלום.

## קריירה
חג'ג' החלה להתאמן ולשחק כדורגל במסגרת טורנירים בית ספריים בבית הספר התיכון אורט ביאליק בו למדה. טרם הקמתה של ליגת הנשים בישראל, שיחקה במחוז צפון של ליגת המחוזות.

עם הקמת הליגה, בשנת 1998, הצטרפה חג'ג' למכבי חיפה ושיחקה בשורותיה עד שנת 2003, אז פורקה הקבוצה. חג'ג' נחשבה לשחקנית מרכזית בחיפה וזכתה עם המועדון בשתי אליפויות ושלושה גביעים. בעונתה האחרונה בחיפה (2002/2003) סיימה כמלכת השערים של הקבוצה עם 18 כיבושים.

חג'ג' השתייכה לסגל נבחרת ישראל מיום הקמתה בשנת 1997 ועד שנת 2002. לזכותה 14 הופעות בנבחרת, בהן כבשה שער אחד.

בשנים אלה החלה לאמן במקביל להיותה שחקנית פעילה, בעיקר במחלקות נוער ונערות במכבי חיפה, בית הספר לכדורגל ביקנעם, בית הספר לכדורגל של מכבי תל אביב ומחלקות הנוער של מכבי צור שלום. עוד אימנה את קבוצת הפועל נהריה.

לאחר פירוקה של מכבי חיפה, עברה חג'ג' לשחק בהפועל פתח תקווה עד לשנת 2005, אז עברה לשנה אחת לבנות חיפה. בעונת 2006/2007 עברה לשורות מכבי צור שלום בה שיחקה שתי עונות, בסופן חזרה לשתי עונות נוספות בהפועל פתח תקווה עד שנת 2010. בשנה זו פרשה ממשחק פעיל ומונתה למאמנת מכבי חולון, איתה זכתה בשני גביעי מדינה – בעונת 2009/2010 ובעונת 2012/2013.

במקביל למכבי חולון אימנה גם את קבוצת הנערות של אס"א תל אביב ואת סגל הזהב של ההתאחדות לכדורגל. משנת 2015 מאמנת כדורגל במחלקת הנוער של קבוצת הנשים מכבי צור שלום.

## תארים
### כשחקנית
#### [[מכבי חיפה (כדורגל נשים)|מכבי חיפה]]
* אליפות המדינה: 1998/1999, 2001/2002
* גביע המדינה: 1998/1999, 1999/2000, 2001/2002

### כמאמנת
#### [[מכבי חולון (כדורגל נשים)|מכבי חולון]]
* גביע המדינה: 2009/2010, 2012/2013

## קישורים חיצוניים

* פרופיל באתר ההתאחדות לכדורגל בישראל

## הערות שוליים

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מכבי צור שלום
קטגוריה:כדורגלניות מכבי חיפה
קטגוריה:כדורגלניות הפועל פתח תקווה
קטגוריה:כדורגלני הפועל פתח תקווה
קטגוריה:מאמנות כדורגל
קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:ישראליות שנולדו ב-1976
קטגוריה:ישראלים שנולדו ב-1976
בית השעון

**בית השעון** הוא מגדל שעון ובניין משרדים בצומת מרכזית בין רחוב הרצל ורחוב ביאליק בשכונת הדר הכרמל בחיפה.

כיום בית השעון נמצא בבעלות איש העסקים רוני אינסאז.

## היסטוריה
בית השעון תוכנן בסגנון הבינלאומי על ידי האדריכל ומתכנן הערים גדעון קמינקא, שלימים היה גם לחבר במועצת העיר חיפה.

עבודות הבנייה אירעו בשנים 1934–1936 ובית השעון נחשב למבנה המשרדים הראשון מסוגו בשכונת הדר. באותן שנים, ניכר היה גידול באוכלוסיית שכונת הדר הכרמל ובנייני מסחר ומשרד רבים נבנו לאורך רחוב הרצל.

בימיו הראשונים, נחשב בית השעון לבית משרדים יוקרתי ובפינתו הפונה לרחוב ביאליק פעל בית הקפה "שניר".

בשנת 2019 סירב הבעלים של בית השעון לאפשר שימוש במבנה שלו במסגרת פרויקט "באוהאוס חברתי" באירוע לציון 100 שנה להיווסדה של אסכולת הסגנון הבינלאומי. האמן בלו סימיון פיינרו ביקש להפעיל את השעון שנדם למשך שלושת ימי האירוע. בשל סירובו של בעליו של המבנה, הוקם מול בית השעון כצעד מחאה פסל חי, כעין תמרור בצורת שעון שמחוגיו נעים לאחור, שפעל במשך שלושה ימים.

### קפה "שניר"
קפה "שניר" נוסד בשנת 1937 והיה מחלוצי תעשיית הגלידה בישראל, כאשר תוצרת הגלידה בארץ עודנה הייתה בתחילת דרכה. נמכרה בו גלידה וקסטה במגוון טעמים לעוברים ושבים. בשנת 1957 נבחר קפה "שניר" ל"בית הקפה המובחר" במשאל שנערך בחיפה.
[ממוזער|בית השעון ב[ינואר 1948]]

## ראו גם
* בית הקרנות

## קישורים חיצוניים

## הערות שוליים

קטגוריה:חיפה: מבנים
קטגוריה:הדר הכרמל
קטגוריה:ישראל: מגדלי שעון
קטגוריה:חיפה: בנייני משרדים
קטגוריה:רחוב הרצל (חיפה)
וייט ליידי

**וייט ליידי** (באנגלית: **White Lady**; באופן מילולי: גברת לבנה) הוא קוקטייל המוכר רשמית על ידי איגוד הברמנים הבינלאומי. הקוקטייל מורכב מג'ין, טריפל סק ומיץ לימון. לעיתים מוסיפים גם חלבון ביצה. הקוקטייל הוא וריאציה קלאסית של ג'ין סאוור, בה מי סוכר מוחלפים בטריפל סק.

## היסטוריה
יש מספר גרסאות לגבי מקורו של הקוקטייל. לפי גרסה אחת, הקוקטייל הומצא בלונדון ב-1919 על ידי הברמן הנרי מק'אלונה (Harry MacElhone). הקוקטייל הכיל תחילה ליקר מנטה, וקיבל את צורתו העכשוויות ב-1929. עם זאת, הקוקטייל מופיע ב-Savoy Cocktail Book, ספרו של הארי קראדוק (Harry Craddock) משנת 1930.

## קוקטיילים דומים
וייט ליידי הוא קוקטייל סאוור קלאסי, המזכיר במידה רבה את ג'ין סאוור, המורכב מג'ין, מי סוכר ומיץ לימון. הקוקטייל הקלסי סיידקאר מורכב מקוניאק, טריפל סק ומיץ לימון ולכן נבדל מווייט ליידי ברכיב אחד גם הוא.

## קישורים חיצוניים

* וייט ליידי, באתר איגוד הברמנים הבינלאומי
* וויט ליידי, באתר 2eat.co.il

## הערות שוליים

קטגוריה:קוקטיילים
לארי זיגפריד

**לארי זיגפריד** (באנגלית: **Larry Siegfried**; 22 במאי 1939 – 14 באוקטובר 2010) היה כדורסלן אמריקאי, אשר שיחק בליגת ה-NBA בין השנים 1963–1972. לאורך 9 עונותיו בליגה זכה ב-5 אליפויות כשחקן בוסטון סלטיקס, ורשם ממוצעים כוללים של 10.8 נקודות, 3.5 אסיסטים ו-2.8 ריבאונדים למשחק.

## קריירת מכללות
זיגפריד נולד בעיר שלבי שבאוהיו, ובין השנים 1957–1961 למד באוניברסיטת המדינה של אוהיו. כבר בעונתו הראשונה בקבוצת הכדורסל של האוניברסיטה ("אוהיו סטייט באקאייז") הוביל את קלעיה עם 19.6 נקודות בממוצע למשחק. בעונת 1959/1960 הצטרפו לקבוצה שני חברי היכל התהילה של הכדורסל לעתיד – ג'ון לוקאס וג'ון האבליצ'ק – אשר לצדו של זיגפריד הובילו את הבאקאייז לזכייתם הראשונה בטורניר אליפות המכללות. בעונתו האחרונה בקבוצה, 1960/1961, העפיל עם אוהיו סטייט לגמר טורניר המכללות בפעם השנייה ברציפות, אולם קבוצתו הפסידה במשחק הגמר מול אוניברסיטת סינסינטי בתוצאה 65–70. בשתי העונות האחרונות היה זיגפריד הקלעי השני של הקבוצה, אחרי לוקאס, עם ממוצע של 14.2 נקודות למשחק.

## קריירת משחק
בדראפט ה-NBA 1961 נבחר זיגפריד בבחירה השלישית על ידי סינסינטי רויאלס, אולם הוא בחר לשחק עבור קבוצת "קליבלנד פייפרס" מ"ליגת הכדורסל האמריקאית" (ABL). בעונה היחידה לקיום הליגה זכו הפייפרס בתואר האליפות, תחת המאמן ביל שרמן.

לקראת עונת  שכנע האבליצ'ק את מאמן בוסטון סלטיקס רד אאורבך לצרף לקבוצתם את זיגפריד, חברו הקרוב. בכל שלוש עונותיו הראשונות עם הסלטיקס זכה עמה זיגפריד באליפות ה-NBA, בתחילה כמחליפו מהספסל של קיי. סי. ג'ונס, ובהמשך כשחקן חמישייה לצדו של ג'ונס. בסדרת גמר פלייאוף , בו גברה בוסטון על לוס אנג'לס לייקרס בתוצאה 4–3, רשם זיגפריד ממוצעים של 13.1 נקודות ו-2.9 אסיסטים למשחק. בעונות  ו- זכה עם הסלטיקס בשתי אליפויות נוספות, כשחקן רוטציה קבוע; ב-5 מתוך 13 משחקי הגמר של קבוצתו באותן שנים קלע זיגפריד לפחות 20 נקודות.

במאי 1970, לאחר 7 עונות בבוסטון, נבחר זיגפריד על ידי פורטלנד טרייל בלייזרס בדראפט ההרחבה, ומיד הועבר בטרייד לסן דייגו רוקטס בתמורה לג'ים בארנט. לאחר כעונה וחצי עם הרוקטס נשלח בטרייד נוסף לאטלנטה הוקס, ובסיום עונת  פרש ממשחק, בגיל 32.

בשתי עונות שונות (1966 ו-1969) הוביל את כל שחקני ה-NBA באחוזי קליעה מקו העונשין, ובעת פרישתו ניצב במקום השלישי בתולדות הליגה, אחרי ביל שרמן וריק בארי, עם 85.4% קליעה מהעונשין.

## לאחר קריירת המשחק
בין השנים 1973–1977 שימש זיגפריד כעוזר מאמן בקבוצת יוסטון רוקטס, תחת המאמנים הראשיים ג'ון איגן וטום ניסאלקי.

ב-14 באוקטובר 2010 נפטר זיגפריד כתוצאה מהתקף לב, בגיל 71.

## קישורים חיצוניים

* 

## הערות שוליים

קטגוריה:אמריקאים ילידי אוהיו
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:כדורסלני אוניברסיטת המדינה של אוהיו
קטגוריה:בחירות דראפט של סינסינטי רויאלס
קטגוריה:כדורסלני בוסטון סלטיקס
קטגוריה:כדורסלני סן דייגו רוקטס
קטגוריה:כדורסלני יוסטון רוקטס
קטגוריה:כדורסלני אטלנטה הוקס
קטגוריה:אמריקאים שנולדו ב-1939
קטגוריה:אמריקאים שנפטרו ב-2010
A Whole New World

**A Whole New World** (בגרסתו העברית: **עולם חדש**; בתרגום חופשי לעברית: עולם חדש לגמרי) הוא שיר מתוך הסרט "אלאדין" משנת 1992 שנכתב על ידי טים רייס והולחן על ידי אלן מנקן. השיר מבוצע במקור על ידי בראד קיין וליאה סלונגה, ואילו בעברית מבוצע על ידי אלון אופיר ורמה מסינגר.

השיר הוקלט במקור על ידי הזמרים בראד קיין  וליאה סלונגה בתפקיד הדמויות הראשיות אלאדין והנסיכה יסמין. השיר הוא בלדה המשמשת כשיר הנושא של הסרט.

בשנת 1992 זכה השיר בפרס אוסקר לשיר המקורי הטוב ביותר בטקס פרסי אוסקר ה-65.

בשנת 2020 ערכה תחנת הרדיו הישראלית גלגלצ את "מצעד שירי דיסני", בו הגיע השיר בגרסתו האנגלית אל המקום הראשון, ואילו בגרסתו העברית הגיע השיר למקום ה-27.

לשיר הוקלטו גרסאות כיסוי רבות בידי אמנים שונים, בהם ניק לאשיי, ג'סיקה סימפסון, פיבו בריסון ורגינה בל שזכו בפרס גראמי לשיר השנה עבור ביצועם בשנת 1992, ומנה מסעוד ונעמי סקוט כאלאדין והנסיכה יסמין בהתאמה בלייב אקשן המוזיקלי משנת 2019 "אלאדין".

## דירוגים ברשימות

## קישורים חיצוניים

## הערות שוליים

קטגוריה:שירי אלאדין של דיסני
קטגוריה:דואטים
קטגוריה:שירים באנגלית
קטגוריה:שירים שנכתבו על ידי טים רייס
קטגוריה:שירים שהולחנו על ידי אלן מנקן
קטגוריה:שירים שהופקו על ידי אלן מנקן
קטגוריה:שירי נושא: אהבה
קטגוריה:שירים מסרטי קולנוע
קטגוריה:בלדות משנות ה-1990
קטגוריה:בלדות נשמה
קטגוריה:בלדות פופ
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:זוכי אוסקר: השיר המקורי הטוב
קטגוריה:זוכי פרס גראמי לשיר הטוב ביותר שנכתב למדיה ויזואלית
קטגוריה:זוכי פרס גראמי לשיר השנה
קטגוריה:זוכי פרס בחירת הנוער: שירים
קטגוריה:סינגלים בהוצאת קולומביה רקורדס
קטגוריה:סינגלים בהוצאת וולט דיסני רקורדס
מוסרי האסיסטים המובילים בתולדות ה-NBA

[שמאל|ממוזער|250px|[ג'ון סטוקטון, מוסר האסיסטים המוביל בתולדות ה-NBA]]
רשימה זו מציגה את 30 שחקני ליגת ה-NBA אשר מסרו את מספר האסיסטים הרב ביותר בליגה. הנתונים מתייחסים לעונה הסדירה בלבד, כמקובל בליגת ה-NBA אשר מפרידה בין נתונים סטטיסטיים של העונה הסדירה לבין אלו של פלייאוף ה-NBA.

מוסר האסיסטים המוביל בתולדות ה-NBA הוא ג׳ון סטוקטון אשר לאורך 19 עונותיו בליגה מסר 15,806 אסיסטים בסך הכול. מאז הקמת ה-NBA החזיקו בתואר "מוסר האסיסטים המוביל" שישה שחקנים שונים: ארני קלברלי (1946–1949), אנדי פיליפ (1949–1957), בוב קוזי (1957–1968), אוסקר רוברטסון (1968–1990), מג'יק ג'ונסון (1990–1994) וסטוקטון (מאז שנת 1994).

## רשימת 50 מוסרי האסיסטים המובילים
[שמאל|ממוזער|200px|[כריס פול, ניצב במקום השני ברשימה]]
[שמאל|ממוזער|200px|[ג'ייסון קיד, ניצב במקום השלישי ברשימה]]
[שמאל|ממוזער|200px|[לברון ג'יימס, ניצב במקום הרביעי ברשימה]]
[שמאל|ממוזער|200px|[סטיב נאש, ניצב במקום החמישי ברשימה]]
[שמאל|ממוזער|200px|[מארק ג'קסון (כדורסלן)|מארק ג'קסון, ניצב במקום השישי ברשימה]]
[שמאל|ממוזער|200PX|[ראסל וסטברוק (מימין) (שמיני  ברשימה) וג'יימס הארדן, מקום שלוש עשרה ברשימה]]
[שמאל|ממוזער|200px|[אוסקר רוברטסון, ניצב במקום התשיעי ברשימה]]
*הנתונים מעודכנים לסוף עונת :

## קישורים חיצוניים
* רשימת מוסרי האסיסטים המובילים בליגות ה-NBA וה-ABA, באתר basketball-reference.com

קטגוריה:רשימות בנושא ספורט
קטגוריה:NBA
It's My Life (שיר של בון ג'ובי)

"**It's My Life**" (בעברית "**אלו הם חיי**") הוא שיר של להקת הרוק האמריקאית בון ג'ובי. השיר יצא ב־23 במאי 2000 כסינגל הראשי מאלבום האולפן השביעי שלהם, Crush. השיר נכתב והופק על ידי ג'ון בון ג'ובי, ריצ'י סמבורה, מקס מרטין ולוק אבין, שעזר בהפקת השיר.

השיר הגיע למקום הראשון במצעדים באוסטריה, בלגיה, איטליה, הולנד, פורטוגל, רומניה, ספרד ושווייץ, והגיע למקום מספר 33 בילבורד הוט 100 של ארצות הברית. השיר הופיע גם בפרסומת של מיצובישי מוטורס משנת 2001 ועד 2004.

## ביקורות
"אף אחד לא ציפה ל-It's My Life מלבדנו. ידענו שיש לנו להיט", אמר ג'ון בון ג'ובי בשנת 2007. השיר הפך להמנון שפנה למעריצים רבים. מאוחר יותר אמר בון ג'ובי: "חשבתי שאני כותב בהתמרמרות רבה על חיי ואיפה אני נמצא. לא חשבתי שהביטוי 'It's My Life' יגע בבני נוער ומבוגרים. 'It's my life, and I'm taking control' כולם מרגישים כך מדי פעם".

## וידאו קליפ
את הווידאו קליפ ביים ויין אישם. ויל אסטס (טומי) ושירי אפלבי (ג'ינה) הן שתי הדמויות הראשיות. בתחילת הקליפ, טומי צופה בסרטון של הופעה של בון ג'ובי במחשב שלו, ואמו מבקשת שיזרוק את האשפה. לפתע ג'ינה מתקשרת וטומי מתחיל לרוץ בדירתו ומוציא את האשפה. לאחר מכן הוא רץ ברחובות לוס אנג'לס עד למופע, כשאר בדרך הוא נרדף על ידי כלבים, רץ מרתון ומתגלגל מתחת למשאית. בסוף הקליפ הוא מגיע אל המופע ורוקד עם ג'ינה. הקליפ נוצר בהשראת הסרט "ראן לולה ראן". ג'ון בון ג'ובי פגש את אסטס על הסט של *U-571* ובחר בו להשתתף בקליפ.

זהו הסרטון הנצפה ביותר של בון ג'ובי ביוטיוב, עם למעלה ממיליארד צפיות נכון ליולי 2022.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שהופקו על ידי מקס מרטין
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון ברומניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירי פלטינה משולשת בארצות הברית
קטגוריה:סינגלים בהוצאת מרקורי רקורדס
המהפכה הגאה

"**המהפכה הגאה**" היא סדרה דוקומנטרית בת שלושה פרקים, על השינוי החיובי שחל ביחסה וקבלתה של החברה הישראלית כלפי קהילת הלהט"ב ב-30 השנים האחרונות. יוצרי הסדרה הם גל אוחובסקי, לירן עצמור ואלון ימין.

הסדרה סוקרת את השינוי דרך שלושה נושאים, המחולקים לפרקים.

הסדרה עלתה לשידור בערוץ היוטיוב של "כאן 11" ב-28 במאי 2020, לאתר של "כאן" ושודרה בערוץ כאן 11 החל מה-30 במאי 2020 במשך שלושה שבועות, מדי שבת. פרק הבכורה זכה לרייטינג של 2%.

הסדרה סוקרה בפרסומים שונים בתקשורת.

בין המשתתפים בסדרה: דנה אינטרנשיונל, צדי צרפתי, דניאל מורשת, אביעד קיסוס, בל אגם, שיר ראובן, אסי עזר, אורנה בנאי, ניצן הורוביץ, קורין אלאל, חן אריאלי, יניב ויצמן, קובי טרקאי, נדב אבוקסיס, איריס רחמימוב, יעקב גלעד, הראל סקעת ועברי לידר.

## אודות הסדרה
פתיח הסדרה כולל בתוכו קריינות מאת גל אוחובסקי, אשר אומר:

### סקירת סדרה

### פרקי הסדרה

### משתתפים (לפי סדר א"ב)

## המהפכה הגאה שלי

**המהפכה הגאה שלי** היא סדרת רשת שנוצרה לרגל עלייתה של הסדרה "המהפכה הגאה" בכאן 11, ובה אורנה בנאי, אסי עזר, עברי לידר, דנה אינטרנשיונל ונדב אבוקסיס חולקים את המהפכה הפרטית שלהם עם גל אוחובסקי.

## קישורים חיצוניים
* 

* 
* 
* 
* 
* 
* 
* 
* 
* 
* 
* 

## הערות שוליים

קטגוריה:תוכניות להט"ב ישראליות
קטגוריה:כאן 11: תוכניות וסדרות
קטגוריה:סדרות טלוויזיה תיעודיות ישראליות
קטגוריה:סדרות רשת ישראליות
קטגוריה:סדרות טלוויזיה ישראליות שעלו לשידור בשנת 2020
Crying in the Club

"**Crying in the Club**" (בעברית: "**בוכה במועדון**") הוא סינגל הבכורה של הזמרת הקובנית-אמריקאית קמילה קביו, שיצא לאור ב-19 במאי 2017. השיר נכתב על ידי קביו, סיה, בני בלנקו והופק על ידי בלנקו, האפי פרז וקשמיר קאט. השיר כולל סימפול מהשיר "Genie in a Bottle" של הזמרת כריסטינה אגילרה. במקור, הסינגל היה עתיד להיות כלול באלבום הבכורה של קביו, שהיה אמור להיקרא, . מאוחר יותר, נגנז השיר מהאלבום ויצא כחלק ממיני-אלבום בפורמט תקליט במהדורה מוגבלת ב-14 ביולי 2017. זהו הסינגל הראשון של הזמרת לאחר עזיבתה את להקת הבנות פיפת' הרמוני.

## רקע והוצאה
לפני הוצאת השיר, קביו שיתפה פעולה עם בני בלנקו וקשמיר קאט בשיר "Love Incredible". בזמן פגישת כתיבה בין בלנקו לזמרת סיה, כתבו השניים את השיר והקליטו דמו. לאחר עזיבתה של קביו את פיפת' הרמוני ותקופה בה אספה חומרים לאלבום החדש, הציע לה בלנקו את השיר. קביו כתבה את הגשר של השיר והקליטה אותו.

לאחר שיתופי פעולה שונים של קביו, כולל הדואט "Bad Things" עם הראפר משין גאן קלי, שהגיע למקום הרביעי בארצות הברית, יצא השיר לאור ב-19 במאי 2017, לחנויות מוזיקה דיגיטליות ופלטפורמות הזרמת מוזיקה. לאחר כמה ימים, יצא השיר גם לתחנות הרדיו האמריקאיות. ב-14 ביולי נכלל הסינגל בתקליט, יחד עם השיר "I Have Questions".

השיר כולל סימפול של השיר "Genie in a Bottle", של הזמרת כריסטינה אגילרה שנכתב במקור על ידי דייוויד פרנק, ניית'ן פרז, פמלה שיין וסטיב קיפנר. הזמרת סיה מבצעת קולות רקע בשיר.

## וידאו קליפ
הווידאו קליפ בוים על ידי אמיל נאוה ויצא לאור גם הוא ב-19 במאי 2017. הקליפ נפתח בשחור-לבן ומראה את קביו מבצעת את השיר "I Have Questions" בעודה עומדת בגבה אל קיר לבנים, רוקדת בערפל וטובלת באמבטיה. לאחר מכן מתחיל השיר להתנגן וקביו מתועדת במועדון לילה צבעוני.

נכון למאי 2020 צבר הקליפ כ-186 מיליון צפיות.

## הופעות חיות
קביו ביצעה את השיר לראשונה בטקס פרסי המוזיקה של בילבורד לשנת 2017 ב-21 במאי. ב-31 במאי ביצעה את השיר בתוכנית Britain's Got Talent. ב-18 ביוני ביצעה את השיר גם בטקס פרסי המוזיקה של iHeartRadio. ב-22 ביוני ביצעה קביו גרסה אקוסטית לשיר בתוכנית הלילה של ג'ימי פאלון.

קביו ביצעה את השיר בסיבוב ההופעות של הזמר ברונו מארס כשתפקדה כמופע החימום שלו.

## גרסאות כיסוי
הזמר נייל הורן ביצע את השיר בהופעה באירלנד כחלק מסיבוב ההופעות שלו, "Flicker World Tour". קביו פרסמה את הביצוע שלו בחשבון הטוויטר שלה. הביצוע היה מועמד מאוחר יותר בקטגוריית "גרסת הכיסוי הטובה ביותר" בטקס פרסי המוזיקה של iHeartRadio לשנת 2019.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2017
קטגוריה:סינגלי בכורה מ-2017
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי סיה
קטגוריה:שירים שנכתבו על ידי פאם שיין
קטגוריה:שירים שנכתבו על ידי קמילה קביו
קטגוריה:שירים שהופקו על ידי בני בלנקו
קטגוריה:שירים שהופקו על ידי קשמיר קאט
קטגוריה:שירי לפידים
קטגוריה:שירים על בכי
קטגוריה:שירים על מועדוני לילה
קטגוריה:שירים על ריקודים
קטגוריה:שירי דאנסהול
קטגוריה:זוכי פרס בחירת הנוער: שירים
קטגוריה:שירי פלטינה משולשת בברזיל
קטגוריה:שירי פלטינה בארצות הברית
קטגוריה:סינגלים בהוצאת אפיק רקורדס
רמדי

**רוס פילר** (באנגלית: **Ross Filler**; נולד ב-1972), ידוע בשם הבמה **רמדי** (**Remedy**), הוא ראפר ומפיק מוזיקלי יהודי-אמריקאי.

## קורות חייו
נולד וגדל בסטטן איילנד בניו יורק למשפחה יהודית. סבו וסבתו ניצולי שואה, דודו הגדול נורה בגבו ומשפחתו נהרגה במחנות הריכוז על ידי הנאצים.

בשנת 2001 הוציא רמדי את אלבום הבכורה שלו, *The Genuine Article*. האלבום קיבל לביקורות חיוביות וזכה להצלחה רבה במצעדי הבילבורד, תוך שהגיע למקום ה-130 בבילבורד 200, למקום ה-30 במצעד אלבומי ה-R&B/היפ-הופ ולמקום החמישי במצעד האלבומים העצמאים.

בנובמבר 2003 הוציא את אלבומו השני, *Code Red*. באלבום נכלל השיר "Muslim and a Jew", שמדבר על הסכסוך הישראלי-פלסטיני.

בשנת 2004 התארח באלבומה של משפחת תאקט, "אולסטארז", בשיר "I Like It" לצידם של סאבלימינל ואילן בבילון. בשנת 2006 התארח בשירו של הזמר הישראלי צ'ולו "שורפים ת'עיר" מתוך האלבום "תבלין ישן" לצד סילברדון.

בשנת 2010 הוציא את המיקסטייפ *It All Comes Down to This*. המיקסטייפ הופק על ידי רמדי עצמו בשיתוף חבר ההרכב וו טאנג קלאן ריזה.

בנובמבר 2021 הוציאו את האלבום "Remedy Meets Wu-Tang”.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סטטן איילנד: אישים
קטגוריה:ראפרים יהודים אמריקאים
קטגוריה:מפיקים מוזיקליים יהודים אמריקאים
קטגוריה:מפיקי היפ הופ יהודים
קטגוריה:מפיקי היפ הופ אמריקאים
קטגוריה:אמריקאים שנולדו ב-1972
יהודית עורפת את ראשו של הולופרנס (ג'נטילסקי, נאפולי)

**יהודית עורפת את ראשו של הולופרנס** (באיטלקית: **Giuditta che decapita Oloferne**) הוא ציור שמן מעשה ידי הציירת ארטמיזיה ג'נטילסקי משנת 1612. היצירה מוצגת ב-Museo di Capodimonte בנאפולי. זוהי הגרסה הראשונה מבין שתי גרסאות שציירה ג'נטילסקי, הגרסה השנייה נמצאת בגלריית אופיצי בפירנצה.

## הסיפור בספר יהודית

הציור מתאר את יהודית, אלמנה יהודיה שביקשה להציל את עם ישראל משליטה זרה, כשהיא עורפת את ראשו של הולופרנס, שר הצבא האשורי של נבוכדנצר, לאחר שהסתננה למחנהו. כפי שמתואר בספר יהודית:

## תיאור היצירה
הציור הושלם מיד לאחד משפט בו ארטמיזיה ג'נטילסקי האשימה חבר של אביה באונס. קירבה כרונולוגית זו הביאה חוקרי אמנות לחשוב שמדובר בציור נקמה על האונס שעברה.

הציור מרגש לא רק בגלל הברוטליות של העריפה אלא גם בגלל תנוחתן של הגיבורות. בניגוד למתואר בציורו של קאראווג'ו (שצייר את יהודית והולופרנס בשנת 1599), כאן רואים שיתוף פעולה בין שתי הנשים, שרק במאמץ משותף מצליחות להתגבר על שר הצבא האשורי. גם בנקודה זאת יש התייחסות לחייה האישיים של ג'נטילסקי, אשר במהלך משפט האונס האשימה אישה אחרת בכך שסייעה לאנס במקום לסייע לה. אי לכך, הציור נתפס כמייצג את תמת "הכוח הנשי" .

ניתן לראות את המיומנות של ג'נטילסקי בתיאור המאמץ הגופני בתנועת הדמויות. המאבק של שתי הנשים מיוצג בצורה הטובה ביותר על ידי פניה העדינות של השפחה, שכאן היא צעירה יותר מאשר בתיאורים אחרים, אשר בהן נאחז הולופרנס בידו השרירית במאמץ נואש לשרוד.

בציור זה נעשה שימוש נרחב יותר בצבעי יסוד בהשוואה לגרסת פירנצה המאוחרת יותר. יהודית לובשת שמלה בצבע כחלחל עם עיטורים מוזהבים, לשפחה שמלה אדומה.

כחסידה של קאראווג'ו, ג'נטילסקי השתמשה בסגנון הטנבריזם שפיתח.

## קישורים חיצוניים

*  

## הערות שוליים

קטגוריה:יהודית באמנות
קטגוריה:ציורי שמן
קטגוריה:ציורים מהמאה ה-17
קטגוריה:ציור של תקופת הבארוק
קטגוריה:ארטמיזיה ג'נטילסקי: ציורים
Chasing Highs (שיר)

**Chasing Highs** (בעברית: **לשאוף למעלה**) הוא סינגל שהוקלט על ידי הזמרת-יוצרת הפינית אלמה. השיר יצא לאור ב-23 במרץ 2017, כסינגל שלא מתוך האלבום, על ידי חברת התקליטים PME Records.

הסינגל עצמו תוך זמן קצר הגיע השיר אל המקום העשירי בטבלת הדירוגים הפינית הרשמית.

## רקע וכתיבה
השיר נכתב על ידי הנריק מיינקה, ג'ונאס קאליש, נד סיויפיס, פסקל ריינהרדט, ג'רמי צ'קון, אלכסיי וולסנקו, אלמה.

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-117.5 מיליון השמעות.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של סיה ב-31 במרץ 2017, בסמוך לצאתו כסינגל. זכה להצלחה רבה כאשר צבר למעלה מ-50 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
ריצ'נדה קארי

**ריצ'נדה קארי** (באנגלית: **Richenda Carey**; נולדה ב-9 באפריל 1948) היא שחקנית תיאטרון, קולנוע וטלוויזיה אנגלייה.

## ביוגרפיה
קארי נולדה בעיר ביטון שבגלוסטרשייר. היא ידועה בעיקר מהופעותיה בסדרות "בחזרה לאחוזת העמק", "ג'יבס וווסטר", הסרטים "החברות הכי טובות שיש", "שקרים נפרדים", והסדרה "צדק פלילי". עוד הופיעה בפרק בקומדיית המצבים "Chalk".

מיולי 2009 הופיעה קארי במחזה "נערות לוח השנה" בתיאטרון נואל קאוורד.

### חיים אישיים
קארי הייתה אשתו השלישית של השחקן נייג'ל סטוק, איתו התחתנה בבריסטול בשנת 1979. אחרי מותו של סטוק, נישאה קארי לג'ון פולי.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1948
קטגוריה:בריטים שנולדו ב-1948
יהודית והולופרנס (קאראווג'ו)

**יהודית והולופרנס** (באיטלקית: **Giuditta e Oloferne**) הוא ציור שמן מעשה ידי הצייר קאראווג'ו משנת 1599.
היצירה מוצגת בגלריה הלאומית האיטלקית לאמנות עתיקה ברומא.

## הסיפור בספר יהודית

הציור מתאר את יהודית, אלמנה יהודיה שביקשה להציל את עם ישראל משליטה זרה, כשהיא עורפת את ראשו של הולופרנס, שר הצבא האשורי של נבוכדנצר, לאחר שהסתננה למחנהו. כפי שמתואר בספר יהודית:

## היסטוריה
הציור, המתוארך לסביבות 1599, הוא חשוב מבחינה סגנונית ותמטית: זו היצירה ההיסטורית הראשונה של קרוואג'יו, ומסמנת את תחילת השלב של שינויי אור וצל חזקים מאוד ביצירתו. העבודה הוזמנה על ידי הבנקאי אוטאביו קוסטה, אשר היה כה נלהב ממנה עד שקבע בצוואתו שאי אפשר להעבירה לזרים. עם זאת, כל זכר לציור אבד במשך כמה מאות שנים והוא נמצא רק בשנת 1951, כמעט במקרה, ברשות משפחה על ידי המשחזר פיקו צ'ליני, אשר דיווח למבקר האמנות רוברטו לונגהי. תפנית דרמטית מאוד המתאימה לאופי התיאטרלי של הציור. 20 שנה אחר כך היא נרכשה על ידי המדינה האיטלקית והוצגה בגלריה הלאומית האיטלקית לאמנות עתיקה ברומא.

## תיאור היצירה
הדמויות מוצגות בזירה רדודה, המוארת מהצד, הרקע שחור עם וילון אדום. יהודית עומדת לצד שפחתה כאשר זרועותיה מושטות קדימה. היא אוחזת בשערו של הולופרנס בידה השמאלית ובו בעת מפלחת את צווארו בידה הימנית בעזרת חרב. הפעולה נראית כרוכה במאמץ פיזי מינימלי מצידה של יהודית. הולופרנס שוכב על בטנו וצווארו מתעוות כשהוא מפנה את ראשו לעברה. קאראווג'ו ניסה להיות נאמן לאווירה המקראית בציירו חרב בעל תצורה מזרח תיכונית. לעומת זאת, לבושה של יהודית אופייני לנשים בתקופתו.

השיא הרגשי מגולם בדמותו של הולופרנס: המבט המזוגג מרמז על כך שהוא כבר מת, אך העווית והמתח של השרירים מעידים אחרת. נראה שיהודית ממלאת את משימתה בהסתייגות רבה, זרועותיה מתוחות, כאילו הייתה רוצה להתרחק ככל האפשר מגופתו של הולופרנס, ופניה מכווצות בביטוי המערב נחישות ותיעוב.
השפחה מחזיקה בידיה בד המכיל את הסל בו יש לשמור את הראש. לצד יהודית, קאראווג'ו מצרף שפחה זקנה ומכוערת, המשמשת ניגודיות סמלית ליופייה ונעוריה של האלמנה. באופן זה הוא מדגיש את ההבדלים בין שתי הדמויות וגורם ליהודית לבלוט יותר, כמי שמגלמת ערכים מוסריים נעלים.

ניתוח בקרני רנטגן מראה כי בגרסה הראשונה יהודית הייתה חשופת חזה, אך לא ברור אם קאראווג'ו רצה ללכת בדרכה של מסורת איקונוגרפית שראתה בעירום המחשה של גבורה וטוהר, או שרצה להדגיש בדרך זו את דמותה המפתה. ארטמיזיה ג'נטילסקי (אשר ציירה שתי גרסאות עבור סצנה זו, הראשונה מוצגת בנאפולי והשנייה בפירנצה) וציירים אחרים הושפעו עמוקות מיצירה זו. בעוד שהם התעלו על הריאליזם הפיזי של קאראווג'ו, נטען כי הם לא השתוו אליו בלכידת האמביוולנטיות הפסיכולוגית של יהודית.

הציור צויר בסגנון טנבריסטי. פילידי מלנדרוני , ידידתו של קאראווג'ו, שימשה מודל עבור יהודית.

ציור "יהודית והולופרנס" נוסף, שנטען כי צויר בידי קאראווג'ו, נמצא בשנת 2014 בעליית גג בצרפת. הדעות לגביו חלוקות.

## קישורים חיצוניים

* Caravaggio.org -  פירוט נוסף 

## הערות שוליים

קטגוריה:יהודית באמנות
קטגוריה:קאראווג'ו
קטגוריה:ציורי שמן
קטגוריה:ציורים מהמאה ה-16
קטגוריה:ציור של תקופת הבארוק
Close to Me

**Close to Me** הוא שיר של הזמרת האנגלייה אלי גולדינג, המפיק המוזיקלי האמריקאי דיפלו, והזמר האמריקאי סוואה לי, השיר יצא לאור ב־24 באוקטובר 2018. הוא הושמע בבכורה על ידי אנני מק ברדיו ה-BBC בתור "התקליט החם ביותר בעולם". הוא ייכלל באלבומה הרביעי של גולינג, Brightest Blue.

## הרכב השיר
השיר מוקלט במפתח של E major עם קצב של 72 פעימות לדקה. השיר עוקב אחר התקדמות האקורדים של E–C♯m7–G♯–A והשירה נעה בין E 3 ל- C♯5.

## וידאו קליפ
ב-14 בנובמבר יצא וידאו קליפ לשיר הוא צולם בבודפשט, הונגריה ודיאן מרטל ביים אותו.

## קידום
גולדינג השתמשה בחשבונות המדיה החברתית שלה והחלה לקדם את הסיגנל ב-22 באוקטובר 2018, כשהיא שיתפה לראשונה תמונה מצוירת שלה עם זרועותיהם של דיפלו וסוואה לי נעולות במשולש, מציגות את הקעקועים שלהן על רקע הדפס ברדלס, וכיתוב “Colse to Me". בהמשך היא אישרה שזה יהיה שם השיר ופרסמה קטע אודיו של השיר, והודיעה על תאריך ושעת השחרור.

### גרסאות אחרות
באפריל 2019, אלי גולדינג הוציאה גרסה נוספת לשיר בה הוצגה הקבוצה הנשית הקוריאנית רד וולווט ששרה את החלקים של סוואה לי בשיר.

### הופעות חיות
גולדינג ביצעה גרסה אקוסטית לשיר במהלך "On Air עם ריאן סיקרסט" ב-16 בנובמבר 2018. בהמשך היא ביצעה את השיר במהלך חודש ה-Lounge Lounge של רדיו BBC ב-28 בנובמבר. הביצוע הטלוויזיוני הראשון שלה לשיר היה בגמר ה-X Factor ב-2 בדצמבר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי אלי גולדינג
קטגוריה:שירי דיפלו
קטגוריה:שירי סוואה לי
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אלי גולדינג
קטגוריה:שירים שנכתבו על ידי דיפלו
קטגוריה:שירים שנכתבו על ידי סוואה לי
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי פיטר סוונסון
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי דיפלו
קטגוריה:וידאו קליפים שבוימו על ידי דיאן מרטל
קטגוריה:זוכי פרס המוזיקה של בילבורד: שירים
קריסטופר האלבורסן

**קריסטופר האלבורסן** (באנגלית: **Kristoffer Halvorsen**; נולד ב-13 באפריל 1996) הוא רוכב אופני כביש נורווגי מקצועי לשעבר.

## ביוגרפיה
האלבורסן נולד בקריסטיאנסנד. בתור חובבן, הוא סיים במקום ה-7 במרוץ הפריז – רובה עד גיל 23. ב-2016 רכב האלבורסן בקבוצת ג'וקר הנורווגית, שאינה מקצועית. הוא סיים שני במרוץ נוקר-קורס בבלגיה ובהמשך סיים שלישי באליפות נורווגיה. הוא ניצח קטע אחד בטור דה ל'אווניר ולאחר מכן ניצח את המרוץ הראשון שלו כמקצוען בבוגרים, Grand Prix d'Isbergues - Pas de Calais בצרפת. אך הישגו הבכיר ביותר באותה עונה הגיע כשהתחרה באליפות העולם, במקצה עד גיל 23, וזכה במדליית זהב במרוץ לאחר שניצח מתוך ספרינט רב משתתפים, מקדים את פסקל אקרמן הגרמני ואת יאקוב מרצ'קו האיטלקי.

ב-2017 ניצח האלבורסן את קלאסיקת הנדזאמה, מרוץ חד יומי למאיצים בבלגיה. הוא סיים במקום החמישי באליפות אירופה עד גיל 23 וניצח את קטגוריית הנקודות בטור דה ל'אווניר. הוא לא שיחזר את הישגו מ-2018 כשסיים במקום ה-85 באליפות העולם עד גיל 23.

### קבוצת סקיי (2018–2019)
האלבורסן הפך למקצוען עם הצטרפותו לקבוצת סקיי הבריטית ב-2018. לאחר שניצח את קלאסיקת האנדזמה ב-2017, ב-2018 הוא איבד את התואר כמנצח המרוץ לאלבארו הודג' הקולומביאני שניצח במרוץ, כשהאלבורסן מסיים שני.

ב-2019 סיים האלבורסן שני בקלאסיקת ברדנה–קוקסייד, ובמקום השישי בשלושת הימים של ברוז'-דה פאנה. לפני כן התחרה באוסטרליה וניצח את הקטע החמישי בהראלד סאן טור. הוא התחרה בטור של נורווגיה וניצח את הקטע השישי והאחרון במרוץ, כשהוא מקדים בספרינט את קייס בול ואת אלכסנדר קריסטוף. בדירוג הכללי של המרוץ, סיים האלבורסן שני, כ-3 שניות אחרי אותו קריסטוף.

### EF Pro Cycling (2020)
ב-2020, הצטרף האלבורסן ל-EF Pro Cycling האמריקאית.

## קישורים חיצוניים

## הערות שוליים

קטגוריה:רוכבי אופניים נורווגים
קטגוריה:נורווגים שנולדו ב-1996
פליקס אל מגריבי

**פליקס ** הידוע בכינויו **פליקס אל מגריבי** (בערבית: **فيليكس المغربي**', תעתיק מדויק: פליכס אלמע'רבי; 1937, אספי מרוקו – 6 במרץ 2008) היה זמר יהודי-מרוקאי בסצנת הפופ המרוקאית משנות ה-50 של המאה ה-20 ועד שנות ה-80.

## ביוגרפיה
פליקס ויצמן נולד בעיר החוף הדרומית אספי בשנת 1937. כמו משפחות יהודיות רבות אחרות, הוא עבר לקזבלנקה כשהיה רק ילד. Le Petit Felix ("פליקס הקטן"), כפי שנודע במהרה, מצא במהירות את הדרך לבטא את קולו בעיר הגדולה, תרתי משמע. סביר להניח שאביו מאיר הבחין לראשונה בכישרונו בבית, אך בית הכנסת היה זה שסיפק לו את הבמה הראשונית שלו. בראשית שנות ה-50, סלים הללי התוודע לפליקס הווירטואוז, ובסופו של דבר הזמין אותו איתו לבמה להופיע. בערך באותה תקופה הוענק לפליקס או שהוא אימץ את שם הבמה "פליקס אל מגרבי", אולי מתוך כבוד לאליל שלו, סמי אלמגריבי. עד אמצע שנות העשרה לחייו, פליקס כבר הופיע במקצועיות, הן בפני קהלים גדולים והן באירועים פרטיים, במיוחד בחתונות. הוא חתם על חוזה עם חברת התקליטים היהודית נ. סבאח, ככל הנראה בשנות החמישים, ויצר עימם מספר מיני-אלבומים במהלך שנות ה-60 ו-70.

הוא זכור היטב לבני דורו היהודים והמוסלמים כיוון שכאשר רבים מהמוזיקאים היהודים בני דורו בנו לעצמם את ביתם החדש בצרפת ובישראל, פליקס נשאר בקזבלנקה כשהוא נותן את כל כולו בשירה. לא רק שהיה לו בשנות השישים נוכחות מבחינת מה שהיה ניתן לשמוע ממנו, אלא גם מבחינה חזותית, כשהוא מופיע דרך קבע בטלוויזיה המרוקאית בשיא הקריירה שלו. הוא היה פנים מוכרות במה שבוודאי הייתה תקופה מבלבלת, כאוטית ועם זאת מרגשת: השנים הראשונות של עצמאות מרוקו.

נפטר ב-6 במרץ 2008.

## קישורים חיצוניים
* קורות חיים

## הערות שוליים

קטגוריה:זמרים יהודים מרוקאים
קטגוריה:אומנים יהודים שפעלו בארצות ערב
קטגוריה:זמרים השרים בערבית מרוקאית
קטגוריה:אמנים יהודים הידועים בשם במה
קטגוריה:מרוקאים שנולדו ב-1937
קטגוריה:נפטרים ב-2008
טרנינג פוינט (2010)

**טרנינג פוינט (2010)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-7 בנובמבר 2010 באולם האימפקט זון שבאורלנדו, פלורידה. האירוע היה האירוע השביעי בסדרת אירועי טרנינג פוינט. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

שמונה קרבות התנהלו באירוע. בקרב המרכזי, ג'ף הארדי ניצח את מאט מורגן ושמר על אליפות העולם במשקל כבד של TNA. עוד ברשימת הקרבות, ג'ף ג'ארט ניצח את סמואה ג'ו, רוב ואן דאם ניצח את טומי דרימר בקרב ללא פסילות, וקבוצת Fortune (AJ סטיילס, דאגלס ויליאמס, ג'יימס סטורם, קאזריאן ורוברט רוד) ניצחה את EV 2.0 (בריאן קנדריק, רייבן, ריינו, סאבו וסטיבי ריצ'רדס) בקרב חמישה נגד חמישה.

## עלילות

האירוע כלל קרבות שנבעו מעלילות מתוסרטות מתוכניות *Impact*.

## תוצאות

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2010 בספורט
קטגוריה:2010 בארצות הברית
פלאפל אוריון

**פלאפל אוריון** היא פלאפליה ברחוב הרצליה 14 בשכונת הדר הכרמל שבחיפה, הפועלת במקום מאז שנת 1949.

## מקור השם
הפלאפליה נפתחה ממול לקולנוע אוריון, שנסגר במהלך השנים ושטחו הוסב למגרש חניה, והיא נקראה על שמו של בית הקולנוע השכן. עסקים נוספים בסביבה נושאים אף הם את השם אוריון.

## היסטוריה
פלאפל אוריון נוסד בשנת 1949 על ידי שלמה סופנזון, ניצול שואה, יחד עם חסאן בסטוני. חסאן הוא כדורגלן שעבר במועדון הכדורגל מכבי חיפה ומבין הערבים הראשונים בנבחרת ישראל בכדורגל. הוא שיחק במכבי חיפה גם בעונת 1966/1968 בליגה הלאומית, שבה הוכתרה הקבוצה כ"אלופת החורף" של שנת 1967.

בשנת 1961 רכשו בני משפחת בסטוני, חסאן חוסני וחסון, את הבעלות על המקום.

במהלך השנים נפתחו סניפים נוספים של הפלאפליה במקומות שונים בחיפה, רובם מנוהלים על ידי בני משפחת בסטוני, או שכירים לשעבר של הסניף הראשי.

## קישורים חיצוניים

## הערות שוליים

קטגוריה:חיפה: בתי קפה ומסעדות
קטגוריה:חיפה: תרבות
קטגוריה:הדר הכרמל
אוריון
נונאטאק ראצ'ניצה

**נונאטאק ראצ'ניצה** (באנגלית: **Rachenitsa Nunatak**; בבולגרית:  **нунатак Ръченица**) הוא נונאטאק בשטח שדה השלג ניקולס בצפון האי אלכסנדר, שבאנטארקטיקה. 

אורכו של הנונאטאק 1.8 קילומטרים בכיוון צפון-דרום. 

הנונאטאק כולל שתי פסגותה:

הראשונה - אורכה 500 מטרים ורוחבה 350 מטרים; 

השנייה - אורכה 900 מטרים ורוחבה 330 מטרים;

שיא גובהו של הנונאטאק 800 מטרים מעל פני הים.

הנונאטאק מתנשא מעל שדה הקרח ניקולס, שמדרום מזרח לו.

הנונאטאק ממוקם 5.3 קילומטרים דרומית - דרומית-מערבית לנונאטאק שו;  8.3 קילומטרים ממערב לנונאטאק טגרה; 8.05 קילומטרים צפונית-מערבית לנונאטאק נבוש שברמת אלגר; ו-8.4 מזרחית - צפונית - מזרחית לפסגת מוריסני שבהרי לאסוס.

## היסטוריה
### גילוי ומיפוי הנונאטאק

הנונאטאק מופה על ידי סוקרים בריטיים בשנת 1971.

הראשונים שהגיעו אל הגבעה (ב-2 בפברואר 1988) היה צוות הסקר הגאולוגי של חריסטו פימפירב (Христо Пимпирев), ובוריסלב קאמנוב (Борислав Каменов), שניהם אנשי המשלחת האנטארקטית הבולגרית הראשונה, וכן פיליפ נל (Philip Nell) ופיטר מארקיז (Peter Marquis) מהסקר האנטארקטי הבריטי.

### מקור השם

הנונאטאק נקרא על שם ריקוד העם הבולגרי הפופולרי ראצ'ניצה, או על שם יישוב בבולגריה בשם זה.

## לקריאה נוספת

* הגאזט האנטארקטי הבולגרי 

## קישורים חיצוניים

* נונאטאק ראצ'ניצה באתר הגאזט האנטארקטי של ממשלת אוסטרליה
* נונאטאק ראצ'ניצה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנונאטאק, תוך סימון אתרים נוספים באזור באתר copernix

## הערות שוליים

קטגוריה:בולגריה באנטארקטיקה
ראצ'ניצה
מעבורת כבל

[300px|ממוזער|מעבורת כבל ב[פטגוניה, ארגנטינה]]
**מעבורת כבל** היא כלי שיט המשמש למעבר מחזורי על פני גוף מים - אגם, מצר, נחל או נהר, ומסתייע בכבל הנמשך בין נקודת המוצא לבין נקודת היעד שלו לשם הנחיה ובחלק מן המעבורות גם לשם הנעה.

## המעבורת
שימוש במעבורות כבל החל ככל הנראה עוד לפני התקופות המתועדות בהיסטוריה. קיימות עדויות לפעולתן של מעבורות שכאלו עוד במאה ה-13.

מעבורות כבל הן בדרך כלל שטוחות תחתית. הן מוקמות באתרים שבהם גוף המים לחצייה הוא רדוד מכדי לאפשר שימוש בו בכלי שיט אחר, או שהזרמים בו הם חזקים מכדי לאפשר חצייה בטוחה שלו בכלי שיט אשר איננו קשור לכבל המקשר בין הגדות. דרישה נוספת מאתר להקמת מעבורת כבל היא שאין בו תנועה רבה של כלי שיט אחרים, שנוכחות הכבל באתר עלולה להפריע לפעולתם.

המעבורות נושאות הולכי רגל כמו גם כלי רכב. על מנת לקיים את האיזון בהן ולמנוע התהפכות ממוקמים כלי הרכב בדרך כלל במרכז המעבורת ואילו הולכי הרגל ניצבים בשוליה. למעבורת יש בדרך כל כבש העמסה, המשמש גם ככבש פריקה, בשני צידיה.

בעבר היו מותקנים במעבורות כבל בעיקר חבלים או שרשראות מתכת. מאז שלהי המאה ה-19 שכיח השימוש בכבל מתכת במעבורות. כבל זה מותקן בחלק מהמקומות ללא מתח, כך שעם התקדמות המעבורת מעבר לו הוא שוקע מתחת לפני המים ואיננו מהווה מכשול לשיוט של כלי שיט נוספים במקום.

### שיטות הנעה למעבורת כבל
קיימות שיטות הנעה שונות למעבורת כבל:
* הנעה על ידי מנגנון על סיפון המעבורת, שמחובר לכבל ומושך את המעבורת לאורכו מנקודת המוצא שלה אל נקודת היעד. בדרך כלל מדובר בתופים ממונעים שהכבל נכרך עליהם. ההנעה יכולה להיות על ידי מנוע חשמלי, מנוע בנזין או דיזל או אף על ידי סיבוב ידני של התוף על ידי מפעיל המעבורת;
* הנעה על ידי מנוע עצמאי המותקן במעבורת. לעיתים המנוע הוא מנוע חשמלי, שגם מקבל את אספקת החשמל שלו באמצעות הכבל;
* הנעה על ידי מנוע המחובר אל הכבל בנקודת היעד של המעבורת ומושך לשם את המעבורת המחוברת אל הכבל;
* הנעת המעבורת על ידי ניצול הזרמים בגוף המים עצמו באמצעות מנגנון היגוי, באופן שהחיבור של המעבורת לכבל הוא בעיקר אמצעי למניעת סטיית המעבורת מנתיבה. במעבורות מסוג זה מותקן לעיתים הכבל על גבי תרנים וממוקם גבוה מעל פני המים, והמעבורת מחוברת אליו באמצעות חבל נוסף המעוגן למנגנון המחליק לאורך הכבל. גרסה נוספת היא של מעבורת המחוברת בכבל לנקודת עיגון הממוקמת על גבי אחת הגדות או אף בתוך גוף המים. סוג זה של מעבורת נקרא Reaction ferry.

## תמונות

תמונה:Cable Ferry.jpg|מעבורת כבל פשוטה חסרת מנוע בנורווגיה
תמונה:Adelsöleden febr 2016B.webm|סרטון המתאר פעולה של מעבורת כבל ממונעת גדולה בשוודיה
תמונה:Ferry upon the Avon RSC's Globe in the background - panoramio.jpg|מעבורת כבל המונעת במנגנון ידני בסטרטפורד על האייבון, בריטניה


## ראו גם

* גשר מעבורת
* רכבל
* פוניקולר

## קישורים חיצוניים

* תמונה של מעבורת כבל על נהר טרנט, בריטניה, 1899

כבל
Mood Ring (שיר של בריטני ספירס)

**Mood Ring** (מעוצב: ****; בעברית: **[[טבעת מצב רוח]]**) הוא סינגל שהקליטה הזמרת-יוצרת האמריקאית בריטני ספירס.

השיר היה זמין לרכישה ולקנייה כבר ב-14 בספטמבר 2016, בעת שהוציאה ספירס את המהדורה היפנית של אלבומה Glory ובהמשך, יצא לאור ב-29 במאי 2020, כסינגל רשמי מתוכו, על ידי חברת התקליטים תקליטי RCA. השיר יצא כסינגל במסגרת השקתו המחודשת של האלבום, בה הושקה גם עטיפה חדשה עבורו.

## רקע וכתיבה
השיר נכתב על ידי דיג'יי מאסטרד, ניקולס אודינו, וויטי וורבריק, לואיס יוז, ג'ון אשר ומלאני פונטנה והופק על ידי דיג'יי מאסטרד. כותבי השיר ג'ון אשר ומלאני פונטנה הם מעריצים של ספירס. ספירס הקליטה את השיר ביוני 2015. פונטנה, ששהתה בפינלנד בזמן הקלטתו, לא הצליחה להגיע להקלטות, אך טענה כי לספירס לקח שעה אחת בלבד להקליט את השיר כולו, מה שאומר לטענתה שהזמרת "מכירה את השיר מבפנים ומבחוץ". השיר עצמו לא נכלל במהדורה הרגילה או במהדורת הדלוקס של האלבום, אלא נכלל כרצועת בונוס במהדורה היפנית בלבד. למרות שלא הופיע בגרסה הרגילה של האלבום, ספירס טענה כי השיר הוא אחד מהאהובים עליה באלבום ותיארה אותו כ-"מעורר מצב רוח וסקסי". בעקבות קמפיין #JusticeForGlory, שהושק על ידי מעריציה במדיה החברתית במהלך מגפת הקורונה, הזמרת חשפה את עטיפת האלבום החדשה ב-8 במאי 2020 - ארבע שנים לאחר צאתו המקורית. השיר הפך לסינגל השלישי מתוך האלבום.

השיר "Waterbed" של צמד הדיג'יים הצ'יינסמוקרס כולל בתוכו קטעים מתוך שיר זה.

## הצלחה
השיר יצא בסמוך לצאת אלבום האולפן השישי של הזמרת-יוצרת האמריקאית ליידי גאגא, Chromatica. השיר הגיע למקום השני במצעד האייטונס שבארצות הברית, כשלמקום הראשון הגיע השיר "Rain on Me" של גאגא ואריאנה גרנדה. בהמשך, הצליח השיר לכבוש את פסגת המצעד, בה נשאר למשך זמן מה.

## וידאו קליפ
האודיו הרשמי של השיר פורסם בערוץ היוטיוב של ספירס ב-29 במאי 2020, בסמוך לצאתו כסינגל. באודיו ניתן לראות את עטיפת האלבום.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2020
קטגוריה:שירי בריטני ספירס
קטגוריה:שירים באנגלית
קטגוריה:שירים על ביגוד ואופנה
קטגוריה:שירים על רגשות